बोलीं- आप जो हैं वही रहने के लिए शुक्रिया, आज 64वां जन्मदिन मना रहे हैं एक्टर
 Bollywood Actor Sanjay Dutt Turns 64: Wife Maanayata Dutt Shares Heartwarming Video  मान्यता दत्त ने एक वीडियो शेयर कर उन्हें बधाई दी है। मान्यता ने संजू बाबा के साथ कई फोटोज का एक रील वीडियो बनाकर शेयर किया
बॉलीवुड एक्टर संजय दत्त आज 64 साल के हो गए हैं। उनका जन्म 29 जुलाई 1959 को हुआ था। इस खास मौके पर उनकी वाइफ मान्यता दत्त ने एक वीडियो शेयर कर उन्हें बधाई दी है। मान्यता ने संजू बाबा के साथ कई फोटोज का एक रील वीडियो बनाकर शेयर किया है। जिसमें दोनों रोमांटिक अंदर में नजर आ रहे हैं।
मान्यता ने खास अंदाज में किया विश 
इस वीडियो में संजय और मान्यता की कई पुरानी और नई तस्वीरें हैं। फोटोज में दोनों की खूबसूरत बॉन्डिंग देखने को मिली। मान्यता ने वीडियो को शेयर करते हुए एक लम्बा चौड़ा कैप्शन भी लिखा है।
उन्होंने लिखा, 'हैप्पी बर्थडे। आप मेरे लिए जो कुछ भी करते हैं उसे शब्दों में बयां नहीं कर सकते। इतना अमेजिंग होने के लिए आपका शुक्रिया। आप जैसे है वैसे ही रहने के लिए भी शुक्रिया। उम्मीद करती हूं आपका आने वाला साल और अच्छा हो। आपकी जिंदगी में आकर काफी ब्लेस्ड फील करती हूं'।
2008 में की थी शादी 
संजय दत्त और मान्यता दत्त ने 2008 में शादी की थी। दोनों जुड़वां बच्चों शाहरान और इकरा के माता-पिता हैं। संजय ने मान्यता से तीसरी शादी की है।
मान्यता संजय से लगभग 19 साल छोटी हैं। मान्यता से पहले संजय की पत्नी रिया पिल्लई थीं जिनसे उनका तलाक हो गया था। इससे पहले संजय की पहली पत्नी ऋचा शर्मा थीं जिनका ब्रेन ट्यूमर के चलते उनका निधन हो गया था। ऋचा ने 10 दिसंबर,1996 को दुनिया को अलविदा कह दिया।
संजय दत्त के अपकमिंग प्रोजेक्ट्स
वर्कफ्रंट की बात करें तो संजय दत्त 90 के दशक से फिल्म में हीरो का किरदार निभाते आए हैं। हालांकि, पिछले कुछ सालों से एक्टर ज्यादातर विलेन का किरदार निभाते हैं। उन्होंने KGF चैप्टर 2 से कन्नड़ फिल्मों में डेब्यू किया।
वहीं अब वो तमिल फिल्मों में डेब्यू करने के लिए तैयार हैं। एक्टर संजय लोकेश कनगराज द्वारा निर्देशित थलापति विजय की फिल्म 'लियो' में विलेन का किरदार निभाएंगे। यह फिल्म 19 अक्टूबर को रिलीज होगी। इसके अलावा एक्टर जल्द ही अक्षय कुमार, परेश रावल और सुनील शेट्टी के साथ हेरा- फेरी 3 में दिखाई देंगे। शाहरुख खान की फिल्म जवान में भी संजय की स्पेशल अपीयरेंस है।